Esports presenta la programació d’Alternatura de tardor/hivern
08 de novembre 2017

​![](/media/sstpnl2k/78-alternatura.jpg)  
La delegació d'Esports de l'Ajuntament de Sagunt presenta la programació d’Alternatura per a tardor/hivern. Divendres que ve, 10 de novembre, torna Alternatura i es presentarà la nova temporada en el Casino Recreatiu i Cultural del  Port de Sagunt  
  
A les 19.00 hores s'iniciarà una visita guiada als jardins de la Gerència on s'explicaran part dels elements que la componen. Més tard, a les 20.00 hores, tindrà lloc la presentació en el saló d'actes del Casino Recreatiu i Cultural del  Port de Sagunt. Durant l'acte es revelaran les activitats d’Alternatura d'esta temporada, el guanyador del concurs de fotografia Fotonatura de l'anterior edició, així com algunes sorpreses més.  
  
Encara que enguany se celebre la 13a temporada d’Alternatura, el realment especial és que se celebren 10 anys amb Carlos Tarancón i Teresa Ferri al capdavant de l'organització. Per tant, esta promet ser una edició especial d’Alternatura i amb ambient de celebració.  
  
Alternatura és un programa impulsat pel departament d'Esports de l'Ajuntament de Sagunt, el qual fomenta la realització d'activitats físiques a l'aire lliure i en espais oberts i naturals. La programació es dividix en dues temporades: tardor/hivern i primavera/estiu, amb dues activitats al mes, en les quals se sol incloure una eixida de cap de setmana.  
  
El programa aposta per la diversitat d'activitats, des de senderisme fins a caiac, apostant per la varietat quant a dificultat per a facilitar la pràctica a la major part de la ciutadania. A més a més, tots els anys es duu a terme el concurs fotogràfic Fotonatura, en el qual poden participar els assistents amb fotos de les activitats, i optar a premis com, per exemple, material esportiu.  

*   [](http://www.facebook.com/sharer.php?u=https://aytosagunto.es/va/actualitat/esports-presenta-la-programacio-d-alternatura-de-tardor-hivern/ "Facebook")
*   [](http://twitter.com/share?url=https://aytosagunto.es/va/actualitat/esports-presenta-la-programacio-d-alternatura-de-tardor-hivern/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-presenta-la-programacio-d-alternatura-de-tardor-hivern/ "Linked In")
*   [](mailto:?body=https://aytosagunto.es/va/actualitat/esports-presenta-la-programacio-d-alternatura-de-tardor-hivern/)